****

**แผนการดำเนินงาน**

**ประจำปีงบประมาณ พ.ศ. ๒๕66**

**โดย**

**องค์การบริหารส่วนตำบลบ้านโป่ง**

**อำเภองาว จังหวัดลำปาง**

**ประกาศองค์การบริหารส่วนตำบลบ้านโป่ง**

**เรื่อง แผนการดำเนินงาน ประจำปีงบประมาณ พ.ศ. 2566**

**-------------------------------------------------**

 ด้วยองค์การบริหารส่วนตำบลบ้านโป่ง ได้จัดทำแผนการดำเนินงาน ประจำปีงบประมาณ พ.ศ. 2566 เพื่อแสดงถึงโครงการ/ กิจกรรม การพัฒนาขององค์การบริหารส่วนตำบลบ้านโป่ง ที่มีความสอดคล้องกับแผนพัฒนาท้องถิ่น (พ.ศ. 2566-2570) ตลอดจนมีความเชื่อมโยงกับแผนงานโครงการของหน่วยงานต่างๆ ที่เข้ามาดำเนินงานในพื้นที่ขององค์การบริหารส่วนตำบลบ้านโป่ง อันแสดงถึงการประสานความร่วมมือของทุกภาคส่วน นั้น

 อาศัยอำนาจตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ และที่แก้ไขเพิ่มเติม (ฉบับที่ 3) พ.ศ. 2561 ข้อ ๒๖ (๒) เพื่อให้แผนการดำเนินงานประจำปี งบประมาณ พ.ศ. 2566 ขององค์การบริหารส่วนตำบลบ้านโป่ง มีความสมบูรณ์ ถูกต้อง สามารถใช้เป็นแผนงานแนวทางการพัฒนาต่อไป จึงประกาศใช้แผนการดำเนินงาน ประจำปีงบประมาณ พ.ศ. 2566 ขององค์การบริหารส่วนตำบลบ้านโป่ง และขอแจ้งให้ทราบโดยทั่วกัน

 ประกาศ ณ วันที่ 27 ตุลาคม พ.ศ. 2565

 นิพัฒน์พล แก้วปัญญา

(นายนิพัฒน์พล แก้วปัญญา)

นายกองค์การบริหารส่วนตำบลบ้านโป่ง

# **คำนำ**

 แผนการดำเนินงาน ประจำปีงบประมาณ พ.ศ. 2566 จัดทำขึ้นภายใต้การจัดสรรงบประมาณตามแผนพัฒนาท้องถิ่น (พ.ศ.2566–2570) และข้อบัญญัติงบประมาณรายจ่าย ประจำปีงบประมาณ พ.ศ. 2566 ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และที่แก้ไขเพิ่มเติมถึง (ฉบับที่ 3) พ.ศ. 2561 ข้อ 27

 เพื่อให้การจัดทำแผนการดำเนินงาน ประจำปีงบประมาณ พ.ศ. 2566 เป็นไปตามระเบียบ บรรลุวัตถุประสงค์ และเป็นแนวทางในการบริหารจัดการขององค์การบริหารส่วนตำบลบ้านโป่งให้เป็นรูปธรรม รวมถึงมีการบริหารงบประมาณที่ได้รับการจัดสรรอย่างมีประสิทธิภาพ ภายใต้แนวทางการบริหารจัดการ ที่ดีตามนโยบายของรัฐบาล และนโยบายของผู้บริหารองค์การบริหารส่วนตำบลบ้านโป่ง

 องค์การบริหารส่วนตำบลบ้านโป่ง คาดหวังว่า แผนการดำเนินงาน ประจำปีงบประมาณ พ.ศ. 2566 จะเป็นประโยชน์ในการดำเนินงานภายในส่วนต่างๆ และส่งผลให้เกิดการพัฒนาอย่างมีประสิทธิภาพ สามารถตอบสนองต่อปัญหาความต้องการของประชาชนในท้องถิ่นต่อไป

งานนโยบายและแผน

องค์การบริหารส่วนตำบลบ้านโป่ง

##### สารบัญ

 **หน้า**

#

# **ส่วนที่ ๑ บทนำ**

 1.1 บทนำ 1

 1.2 วัตถุประสงค์ของแผนการดำเนินงาน 1

 1.3 ขั้นตอนการจัดทำแผนการดำเนินงาน 2

 1.4 ประโยชน์ของแผนการดำเนินงาน 2

**ส่วนที่ ๒ บัญชีโครงการ**

######  2.1 บัญชีสรุปจำนวนโครงการและงบประมาณ 3

#  2.2 บัญชีจำนวนโครงการ/กิจกรรม/งบประมาณ 6

#### ส่วนที่ 1

#### บทนำ

**บทนำ**

 ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และที่แก้ไขเพิ่มเติมถึง (ฉบับที่ 3) พ.ศ. 2561 กำหนดให้องค์กรปกครองส่วนท้องถิ่นจัดทำแผนพัฒนาท้องถิ่น และแผนการดำเนินงาน โดยยึดแนวทางการพัฒนาตามแผนพัฒนาเศรษฐกิจและสังคมแห่งชาติ แผนการบริหารราชการแผ่นดิน ยุทธศาสตร์การพัฒนาจังหวัด อำเภอ และแผนชุมชน เพื่อแก้ไขปัญหาความต้องการของประชาชน โดยมีจุดมุ่งหมายเพื่อแสดงถึงรายละเอียดแผนงาน/ โครงการพัฒนา ให้มีสัดส่วนที่เหมาะสมกับงบประมาณและเป็นกิจกรรมที่ดำเนินงานจริงทั้งหมดในพื้นที่ขององค์กรปกครองส่วนท้องถิ่นประจำงบประมาณปีนั้น ทำให้แนวทางในการดำเนินงานในปีงบประมาณนั้น ขององค์การบริหารส่วนตำบลบ้านโป่ง มีความชัดเจนในการปฏิบัติมากขึ้น มีการประสานและบูรณาการการทำงานกับหน่วยงานและการจำแนกรายละเอียดต่างๆ ของแผนงาน/โครงการ ในแผนการดำเนินงาน จะทำให้การติดตามและประเมินผลในสิ้นปีมีความสะดวกและง่ายต่อการตรวจสอบ

 ทั้งนี้ คณะผู้บริหารขององค์การบริหารส่วนตำบลบ้านโป่ง ได้ทุ่มเทกำลังความสามารถในการพัฒนาตำบลบ้านโป่ง โดยคำนึงถึงแผนพัฒนาเศรษฐกิจและสังคมแห่งชาติ แผนพัฒนาและยุทธศาสตร์ของจังหวัดลำปาง รวมทั้งแผนพัฒนาท้องถิ่น เป็นหลักในการดำเนินงานและการจัดสรรงบประมาณให้มีความพอเพียงและเท่าเทียมกันโดยใช้ประชาชนเป็นศูนย์กลาง อย่างไรก็ตามการจัดทำแผนพัฒนาทุกฉบับได้ผ่านการจัดเวทีประชาคม เพื่อนำปัญหาความต้องการของประชาชนในตำบลบ้านโป่งมาแก้ไขเพื่อบริหารจัดการให้เป็นไปตามแนวทางการพัฒนาของรัฐบาลมากที่สุด

**วัตถุประสงค์ของแผนการดำเนินงาน**

 ๑. เพื่อแสดงถึงรายละเอียดแผนงาน/ โครงการพัฒนาและกิจกรรมที่ดำเนินการจริงทั้งหมดในปีงบประมาณ พ.ศ. 2566

 2. เพื่อเป็นประโยชน์ในการพัฒนาและเป็นแนวทางในการดำเนินงานให้มีความชัดเจนในการปฏิบัติมากขึ้น

 3. เพื่อเป็นการแปลงแผนพัฒนาท้องถิ่นไปสู่แผนการดำเนินงาน ให้มีความสอดคล้องกัน

 4. เพื่อเชื่อมโยงการพัฒนาทุกภาคส่วนให้มีความสอดคล้องกัน โดยการบูรณาการร่วมกับ ทุกหน่วยงานที่เกี่ยวข้อง

 5. เพื่อเป็นเครื่องมือในการวัดระดับความสามารถและความก้าวหน้าของแผนงาน/โครงการ รวมทั้งประโยชน์ในการติดตามและประเมินผลการปฏิบัติงานประจำปี

-2-

**ขั้นตอนการจัดทำแผนการดำเนินงาน**

 ถือปฏิบัติตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ และที่แก้ไขเพิ่มเติมถึง (ฉบับที่ 3) พ.ศ. 2561 ข้อ ๒6 โดยมีขั้นตอนดังนี้

 ๑. คณะกรรมการสนับสนุนการจัดทำแผนพัฒนาท้องถิ่นรวบรวมแผนงาน โครงการพัฒนาขององค์กรปกครองส่วนท้องถิ่น หน่วยราชการส่วนกลาง ส่วนภูมิภาค รัฐวิสาหกิจและหน่วยงานอื่นๆ ที่ดำเนินการในพื้นที่ขององค์กรปกครองส่วนท้องถิ่น แล้วจัดทำร่างแผนการดำเนินงานเสนอคณะกรรมการพัฒนาท้องถิ่น

 ๒. คณะกรรมการพัฒนาท้องถิ่นพิจารณาร่างแผนการดำเนินงาน แล้วเสนอผู้บริหารท้องถิ่นประกาศเป็นแผนการดำเนินงาน โดยให้ปิดประกาศแผนการดำเนินงานภายในสิบห้าวันนับแต่วันที่ประกาศ เพื่อให้ประชาชนในท้องถิ่นทราบโดยทั่วกันและต้องปิดประกาศไว้อย่างน้อยสามสิบวัน

**ประโยชน์ของแผนการดำเนินงาน**

 1. ทำให้มีทิศทางในการพัฒนาที่ชัดเจน โดยใช้แผนการดำเนินงานเป็นเครื่องมือในการพัฒนา

 2. ทำให้ทราบถึงแผนงาน/ โครงการ กิจกรรมที่ดำเนินการจริงในเขตพื้นที่องค์การบริหารส่วนตำบลบ้านโป่ง และตรงตามความต้องการของประชาชนเพื่อตอบสนองปัญหาของท้องถิ่น

 3. ทำให้การพัฒนาในพื้นที่ขององค์การบริหารส่วนตำบลบ้านโป่ง ไม่ซ้ำซ้อนกับหน่วยงานอื่น

 4. ทำให้ประชาชนทราบล่วงหน้าว่าองค์การบริหารส่วนตำบลบ้านโป่ง จะดำเนินกิจกรรม หรือมีโครงการพัฒนาอะไรในพื้นที่ เพื่อใช้เป็นข้อมูลในการติดตามและตรวจสอบการดำเนินงานขององค์การบริหารส่วนตำบลบ้านโป่งให้เป็นไปด้วยความถูกต้องโปร่งใส

 5. เกิดการเชื่อมโยงในการพัฒนาท้องถิ่นของทุกภาคส่วน

 6. ทำให้การติดตามและประเมินผลการปฏิบัติงานประจำปี มีความสะดวกมากขึ้น